b'\n_START_ARTICLE_\nTelefaks\n_START_PARAGRAPH_\nTelefaks (tudi samo faks) je telekomunikacijska tehnologija za prenos dokumentov in slik preko obi\xc4\x8dajnega telefonskega omre\xc5\xbeja. Opti\xc4\x8dno prebrano tiskano gradivo (besedila in slike) se prenese na telefonsko \xc5\xa1tevilko, ki je priklju\xc4\x8dena na tiskalnik ali drugo izhodno napravo. Izvirni dokument je opti\xc4\x8dno prebran s telefaksom, ki jo pretvori v bitno sliko in jo nato prena\xc5\xa1a po telefonskem sistemu v obliki zvoka. Prejemnik faksa interpretira tone in rekonstruira sliko, ter natisne papirno kopijo.\n_START_SECTION_\nTelefaks v 21. stoletju\n_START_PARAGRAPH_\nV \xc5\xa1tevilnih poslovnih okoljih so prostostoje\xc4\x8de telefakse zamenjali s telefaks stre\xc5\xbeniki in drugimi ra\xc4\x8dunalni\xc5\xa1kimi sistemi, ki lahko elektronsko sprejemajo in shranjujejo dohodne fakse, nato pa jih posredujejo uporabnikom na papirju ali po elektronski po\xc5\xa1ti (ki je lahko zavarovana). Tak\xc5\xa1ni sistemi zmanj\xc5\xa1ajo stro\xc5\xa1ke zaradi odprave nepotrebnih izpisov in z zmanj\xc5\xa1anjem \xc5\xa1tevila vhodnih analognih telefonskih linij, ki jih potrebuje pisarna._NEWLINE_Nekdaj povsod prisoten telefaks je prav tako za\xc4\x8del izginjati iz majhnega pisarni\xc5\xa1kega in doma\xc4\x8dega pisarni\xc5\xa1kega okolja. Storitve oddaljenega gostovanja faks stre\xc5\xbenikov so \xc5\xa1iroko dostopne s strani ponudnikov VoIP in e-po\xc5\xa1te ter specializiranih ponudnikov storitev internetnega faksiranja, kar uporabnikom omogo\xc4\x8da po\xc5\xa1iljanje in prejemanje faksov z uporabo obstoje\xc4\x8dih e-po\xc5\xa1tnih ra\xc4\x8dunov brez potrebe po strojni opremi ali namenskih faksih.'